####  ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 26 iulie 2016, în sedinta extraordinara**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

 Ora 11,00

 Doamna Jitaru Irina, secretarul municipiului Pascani, în conformitate cu prevederile Legii 215/2001, privind administraţia publica, republicata, cu modificarile şi completarile ulterioare şi a Regulamentului de organizare şi funcţionare a Consiliului Local, deschide lucrarile sedinţei extraordinare, convocata in conformitate cu art. 39, alin. (2) din Legea 215/2001, a administratiei publice locale, republicata, cu modificarile si completarile ulterioare, aratand ca este legal constituita, motivat de faptul ca din cei 19 consilieri locali in functie, sunt prezenţi 19 consilieri.

Participa la şedinţa Consiliului Local al municipiului Paşcani:

|  |  |
| --- | --- |
| Domnul Pantazi Dumitru | Primarul municipiului Paşcani |
| Doamna Nedelcu Gabriela | Viceprimarul municipiului Paşcani |
| Sefi de servicii, directori ai societatilor/institutiilor publice din subordinea Consiliului Local |  |
| Personal din cadrul aparatului de specialitate al Primarului |  |
| Mass-media |  |

Supune spre aprobare procesul-verbal din sedinta ordinara a consiliului local din 31.08.2016, material pe care domnii consilieri l-a avut la mapele de sedinta.

Daca sunt observatii? Daca nu sunt, le supune spre aprobare:

**Pentru = 19**

**Impotriva = -**

**Abtineri = -**

**Doamna Jitaru Irina**, secretarul municipiului Pascani, da cuvantul presedintelui de sedinta.

**Domnul Haldan Vasile,** presedinte de sedinta**,** precizeaza ca prin Convocatorul inregistrat la Consiliul Local al municipiului Pascani sub nr. 1135/21.09.2016 si semnat de 7 consilieri a fost convocat Consiliul Local al municipiului Pascani in sedinta extraordinara in data de 26.09.2016, ora 11,00, cu urmatoarea ordine de zi:

**1. PROIECT DE HOTARARE privind aprobarea acoperirii pierderilor induse de prestarea serviciului public de productie, transport, distributie si furnizare a energiei termice pentru populatie in sistem centralizat inregistrate de Regia Autonoma de Gospodarie Comunala si Locativa Pascani**

 *Initiatorii proiectului de hotarare – Grupul consilierilor PNL(8 consilieri)*

**2. PROIECT DE HOTARARE privind constituirea comisiilor de analiza a activitatii regiilor si societatilor comerciale la care Consiliul Local al Municipiului Pascani este unic actionar**

 *Initiatorii proiectului de hotarare – Grupul consilierilor PNL(8 consilieri)*

Supune la vot ordinea de zi prezentata:

**Pentru = 19**

**Impotriva = -**

**Abtineri = -**

**Domnul Haldan Vasile,** presedinte de sedinta, propune trecerea la primul punct de pe ordinea de zi:

**1. PROIECT DE HOTARARE privind aprobarea acoperirii pierderilor induse de prestarea serviciului public de productie, transport, distributie si furnizare a energiei termice pentru populatie in sistem centralizat inregistrate de Regia Autonoma de Gospodarie Comunala si Locativa Pascani**

 *Initiatorii proiectului de hotarare – Grupul consilierilor PNL(8 consilieri*

**Domnul Haldan Vasile,** presedinte de sedinta, solicita avizul comisiilor de specialitate. Precizeaza ca in comisia economica, proiectul de hotarare a primit aviz nefavorabil.

**Domnul Toma Codrin**, consilier local, precizeaza ca in comisia juridica proiectul de hotarare a primit aviz nefavorabil.

**Domnul Bodoasca Mihai-Claudiu**, consilier local, precizeaza ca in comisia de urbanism, proiectul de hotarare a primit aviz favorabil.

**Domnul Haldan Vasile,** presedinte de sedinta, intreaba daca sunt discutii pe marginea proiectului de hotarare.

**Doamna Jitaru Irina**, secretarul municipiului Pascani, precizeaza ca nu a vizat de legalitate proiectul de hotarare si nu intentioneaza sa vizeze pentru legalitate nici hotararea daca va fi adoptata. Considera ca asa cum a fost formulata, incercand sa se aplice acea schema de ajutor de stat, nu se poate, intrucat schema spune clar la ce datorii sau costuri se refera si din ce perioada, ori in proiect se vorbeste despre perioada 2010-2015. In acceptiunea sa, din ce a citit: pret productie, transport, distributie si furnizare, nu considera ca TVA-ul face parte din aceasta categorie.

**Domnul Pintilie Marius-Nicolae**, consilier local, precizeaza ca in calitate de initiator al proiectului de hotarare, ar dori sa argumenteze acest demers. Probabil ca nu o sa expuna toate punctele de vedere care au stat la baza acestui demers, rugand pe colegii sai liberali care mai au puncte de vedere, sa le exprime. Incearca sa vorbeasca foarte simplu: din 2008 este un tarif la RAGCL, un tarif fara TVA, intrucat TVA nu e o taxa a Consiliului Local ci a statului. In anul 2010, TVA s-a marit de la 19% la 24%. In fiecare an s-a avut o acceptare din partea Consiliului Local ca pretul de facturare sa fie acelasi, dar avand TVA marit e clar ca s-a micsorat pretul de fcaturare fara TVA. Nu se discuta despre o compensare la TVA, pentru ca TVA are alt traseu si in comisia economica s-a discutat foarte clar ca TVA nu tine de consiliul local. Fiindca nu s-a facut acea actualizare de pret, lucru considerat o greseala, trebuia sa se puna 5% in plus la TVA si acela era pretul de facturare, e clar ca acest TVA s-a luat de undeva. In toti acesti ani s-au acumulat niste sume importante. Astazi, obligati de faptul ca este o situatie in care furnizorul de gaz a somat ca intrerupe gazele naturale, s-a intrat in amanunt, s-a incercat intelegerea problemei de la RAGCL mai bine, s-a constatat ca exista un proiect depus la Consiliul Local sau primarie din luna martie 2016, de care ei au aflat doar curand, un alt aspect ce poate fi discutat. A citit acel proiect realizat de conducerea executiva si consiliul de administratie la RAGCL, il considera intemeiat, justificat si considera ca este normal sa faca un gest important de asumare a acestei greseli, in calitate de consilieri locali. Asumarea inseamna cumva implicit plata din bugetul local, trebuie sa fie realisti, cu toate consecintele care implica acest demers, ulterior se vor face toate demersurile pentru a cauta finantare din partea guvernului sau de unde se pot obtine bani. Acesta e punctul sau de vedere, crede ca si a colegilor sai liberali care au semnat acest proiect de hotarare. Este o situatie grava la RAGCL, nu se doreste intrarea in iarna cu conturile blocate, cu iminenta amenintare a furnizorului de gaz. Mai sunt 7-8000 de cetateni care depind de acest sistem de incalzire si sunt si unitati de invatamant, care depind de acest sistem de incalzire. Trebuie gasite solutii pentru iesirea din impas, considerand ca proiectul de azi este o astfel de solutie.

**Domnul Conache Eduard-Catalin,** consilier local, precizeaza ca avand in vedere cele spuse de dl. Pintilie si de doamna secretar, avand in vedere ca in comisii s-a creat o confuzie, intelege sa aduca un amendament proiectului de hotarare, in sensul modificarii art. 1 din hotarare, completarii acestui articol cu textul: “ ca urmare a diminuarii pretului de productie a agentului termic conform Hotararii Consiliului Local nr. 4 din 27.01.2012.”

**Domnul Haldan Vasile**, presedinte de sedinta, precizeaza ca a citit si el acea hotarare si nu e vorba despre o diminuare a pretului.

**Domnul Conache Eduard-Catalin,** consilier local, precizeaza ca e clar ca atunci, ca urmare a cresterii TVA de la 19% la 24%, s-a aprobat acelasi pret, este evident ca prin cresterea TVA, pretul de productie a scazut. E o chestie logica. In acelasi pret, anterior acestei hotarari din 2012, TVA avea o cota, dar prin mentinerea pretului si cresterea TVA la 24%, s-a produs micsorarea pretului de productie.

**Domnul Haldan Vasile**, presedinte de sedinta, precizeaza ca e punctul de vedere al d-lui consilier si-l respecta.

**Domnul Conache Eduard-Catalin,** consilier local, precizeaza ca e punctul de vedere al sau si al tuturor consilierilor PNL.

**Domnul Haldan Vasile**, presedinte de sedinta, intreaba daca a oprit cineva atunci cand s-a modificat valoarea TVA prin codul fiscal, aplicarea acestei valori. Considera ca nu era necesara o hotarare de consiliu local in acest sens, trebuia aplicata legea, la pretul de productie trebuia aplicata noua valoare a TVA.

**Domnul Conache Eduard-Catalin,** consilier local, precizeaza ca tocmai acest lucru nu s-a facut.

**Domnul Haldan Vasile**, presedinte de sedinta, precizeaza ca acest lucru nu trebuia facut de Consiliul Local, ci de conducerea regiei.

**Domnul Conache Eduard-Catalin,** consilier local, precizeaza ca tocmai Consiliul Local si-a asumat aceasta pierdere prin faptul ca a votat acelasi pret la gigacalorie cu o cota de TVA mai mare.

**Domnul Haldan Vasile**, presedinte de sedinta, precizeaza ca atunci cand se voteaza aceste preturi este la baza o documentatie inaintata de furnizor. In acea documentatie atasata la proiectul de hotarare nu este alt pret decat cel stabilit prin hotarare, chiar daca TVA s-a marit. Precizeaza ca nu cauta vinovati. Daca voteaza pentru, inseamna angajament de plata. Daca se vrea gasirea unei solutii pentru salvarea acestei societati, este altceva, trebuie pus umarul.

**Domnul Conache Eduard-Catalin,** consilier local, intreaba daca e de acord cu el ca prin votul in consiliu local pretul a scazut, TVA crescand. S-a votat indirect acest lucru.

**Domnul Haldan Vasile**, presedinte de sedinta, precizeaza ca pretul a fost votat direct, conform documentatiei atasate. Solicita alte opinii.

**Domnul Olariu Costel-Sorin**, consilier local, precizeaza ca a auzit ca nu se cauta vinovati. Daca este o convingere ca vina apartine conducerii de atunci ca nu a majorat pretul cu TVA marit, din punctul sau este un prejudiciu adus tuturor, cetatenilor, primariei. Nu intelege sintagma asta:”Nu cautam vinovati.” Cine greseste, trebuie sa plateasca. Domnii de la timpul respectiv au incasat niste salarii, au fost manageri si ar trebui sa-si asume deciziile luate.

**Domnul Haldan Vasile**, presedinte de sedinta, intreaba daca decid ei.

**Domnul Olariu Costel-Sorin**, consilier local, precizeaza ca a fost o greseala ca nu au aplicat acei 5% cresterea de TVA., iar din punctul sau de vedere este un prejudiciu, pe care cineva trebuie sa-l plateasca.

**Domnul Haldan Vasile**, presedinte de sedinta, precizeaza ca poate la momentul respectiv pretul era indestulator.

**Domnul Olariu Costel-Sorin**, consilier local, precizeaza ca acum au pe masa o suma foarte mare si se intreaba de ce trebuie sa o acopere ei sau cetatenii, pentru ca acesti bani ar putea merge in investitii. Este nevoie de bani, avand in vedere cum arata orasul. Trebuie facute demersurile necesare pentru a cauta vinovatul, care trebuie sa plateasca.

**Domnul Ursu Dumitru-Leonard**, consilier local, precizeza ca desi ca e cazul sa se caute solutii pentru aceasta regie, aflata in impas, nu exista suport legal, din proiectul de hotarare nu reiese clar acest suport legal. Da citire art. 13 din Ordinul 1121/2014:” Ajutoarele de stat prevăzute de <LLNK 12006 36130 301 0 32>Ordonanţa Guvernului nr. 36/2006, aprobată cu modificări şi completări prin <LLNK 12006 483 10 201 0 18>Legea nr. 483/2006, cu modificările şi completările ulterioare, sunt acordate exclusiv pentru compensarea costurilor generate de producere, transport, distribuţie şi furnizare de energie termică prin sisteme centralizate.” Mentioneaza ca nu trebuie fortata legea spunand ca TVA-ul intra in aceasta categorie. Tocmai de aceea s-a dat avizul nefavorabil in comisie, avand discutii aprinse.

**Domnul Bodoasca Mihai-Claudiu,** consilier local, precizeaza ca in conformitate cu avizul ANRSC din 24.07.2008 pretul a fost stabilit la valoarea de 329 lei/gigacalorie. In data de 15.08.2008, Consiliul local aproba un pret de 322,26 lei/gigacalorie. Diferenta intre pretul avizat de ANRSC si cel aprobat de Consiliul Local calculate de regie se ridica la 1,5 milioane lei. Aceasta diferenta poate fi considerata pierdere indusa avand in vedere ca Consiliul Local nu a aprobat un tarif la nivelul celui avizat de ANRSC.

**Domnul Haldan Vasile**, presedinte de sedinta, precizeaza ca chiar daca are dreptate dl. consilier, aceasta motivatie nu se regaseste in proiectul de astazi. Nu crede ca acest Consiliu Local e abilitat sa ia hotarari pentru anii financiari anteriori, ci poate lua hotarari care sa aiba efect pentru viitor.

**Domnul Riznic Andrei-Marius,** consilier local, intreaba daca atunci cand a scazut TVA la 20% in ianuarie, a fost hotarare de Consiliu Local privind pretul la salubritate.

**Domnul Haldan Vasile**, presedinte de sedinta, precizeaza ca s-a adoptat o hotarare de consiliu local cu pretul la salubritate care a avut in vedere indicele de inflatie, nu TVA. Pentru TVA nu trebuie hotarare de consiliu local, se aplica prevederile codului fiscal.

**Doamna Pertu Liliana**, consilier local, vrea sa completeze cele spuse de colegul sau Leonard Ursu si da citire art. 26 alin.(1) din Ordinul nr. 1121/2014: “(1) Prin ajutorul de stat acordat se vor finanţa numai costurile operatorilor economici cauzate de prestarea serviciilor de interes economic general înregistrate în perioada 2014-2019.”

**Domnul Haldan Vasile**, presedinte de sedinta, intreaba daca mai e cineva care vrea sa ia cuvantul.

**Domnul Ursu Dumitru-Leonard**, consilier local, precizeza ca doamna director economic Labontu Angelica a explicat foarte clar in comisii si poate ar mai vrea sa lamureasca inca o data aceste aspecte.

**Doamna Labontu Angelica**, director economic al Primariei municipiului Pascani, precizeaza ca pierderile induse nu rezulta din TVA, TVA-ul fiind platit de consumatorul final. Argumentatia pentru obtinerea acestei sume din proiectul de hotarare nu are suport legal. Chiar daca ar fi sa acordam o suma din bugetul local pentru a ajuta regia, nu s-ar putea decat pentru perioada 2014-2015, schema de ajutor fiind valabila incepand cu acel an. La mijlocul anului 2015 a avut loc o majorare de tarif. Dar chiar si asa nu trebuie avut ca suport TVA. Cand s-a hotarat mentinerea tarifului, probabil ca s-au analizat conditiile regiei, faptul ca pierdeau clienti, ca populatia suporta greu majorarea de pret. TVA aplicat la regie este cel stabilit de legislatie. In ipoteza in care proiectul de hotarare este aprobat, aceasta suma de apropape 2 milioane de lei reprezinta ajutor de stat. Se fac raportari vizavi de aceste sume acordate regiei cu conditia ca ele sa-si gaseasca corespondenta in productie. Daca nu este productie, banii se iau inapoi. Mai mult, aceasta suma de 2 milione de lei depaseste echivalentul a 200.000 euro, astfel ca trebuie notificat Consiliul Concurentei si Comisia europeana cu privire la acest ajutor. Regia trebuie ajutata, dar in conditii legale si cu posibilitati legale de sustinere.

**Domnul Pantazi Dumitru**, primarul municipiului Pascani, apreciaza initiativa consilierilor PNL, mentionand ca le pasa asa cum le pasa si lor. La momentul cresterii TVA, acesta trebuia aplicat la pretul de productie. Cine si-a asumat raspunderea probabil ca a ajuns la concluzia ca poate fi suportat din tarif. Roaga regia sa verifice in anii 2010, 2011, cum s-a inchis anul financiar. Aceste pierderi induse, conform secretarului de stat din Ministerul Dezvoltarii care se ocupa de serviciile publice, nu pot fi suportate din b ugetul de stat pentru ca nu au sume alocate cu aceasta destinatie. Pierderile induse trebuie sa fie rezultate din randamentul cazanelor, pierderi pe distributie sau, eventual, subevaluarea costurilor. Regia are situatie dificila. Au titluri executorii de 480.000 lei de la ANAF, de 613.000 lei de la SC Prest Serv Apa SA, urmeaza cel de la E.ON Energie de 952.000 lei in maxim 2-3 saptamani. In acest moment, regia are debit la furnizorul actual de gaz de 460.000 lei. Se va achita in avans subventia de 200.000 lei, urmand ca la rectificarea bugetului sa se mai avanseze din subventie inca 200.000 lei, sume care vor merge strict pe gaz. Daca se aproba pierderile induse, acea suma se va duce pentru aceste titluri executorii, deci nu e o solutie. Se va pregati un proiect de hotarare pentru perioada rece noiembrie-martie, revizuind pretul de facturare pentru populatie, astfel incat sa se poata mari subventia, ce se poate duce direct pe plata gazului. Pentru perioada imediat urmatoare considera ca asta e solutia. In perspectiva, se va merge pe trei produse: energie termica, electrica si neconventionala. In Iasi s-a pus in miscare un parteneriat public-privat. Trebuie sa se vada ce se face in viitor, sa se gaseasca parteneriate. Trebuie milioane de euro sa se acopere debitele si milioane de euro pentru investitii. Mentioneaza ca a fost modificata Legea nr. 51/2006, dar nu a aparut inca in monitorul oficial. Precizeaza ca la Bucuresti, RADET a intrat in insolventa. Pentru iarna aceasta nu este alta solutie. Situatia la regie e deosebit de grea pentru ca a acumulat foarte multe arierate, greu de acoperit.

**Domnul Haldan Vasile**, presedinte de sedinta, intreaba daca mai e cineva care vrea sa ia cuvantul.

**Domnul Nedelcu Gelu-Costel**, directorul general al RAGCL Pascani, precizeaza ca acest proiect de hotarare initiat de consilierii PNL constituie o masura considerata de ei necesara privind rentabilizarea activitatii regiei. A fost identificata o prima cauza a pierderilor. Aceste pierderi sunt din anii trecuti si sunt provocate de neactualizarea tarifului de productie. O data cu modificarea TVA in anul 2010, trebuia modificat si pretul de productie. S-a identificat ca o cauza a pierderilor aceasta neactualizare a pretului de productie. Tariful a fost actualizat in luna iulie 2015, el nu a mai fost actualizat din anul 2008. Mentioneaza ca doreste gasirea de solutii, aceasta fiind una din solutii, urmand ca cei din Consiliul Local sa decida daca e buna sau rea. Precizeaza ca sunt datorii de 1,5 milioane lei care trebuie achitate pentru a debloca conturile, de aceea situatia este disperata. Considera ca solutia prezentata prin proiectul de hotarare e legala din punctul de vedere al lor. Daca se creste subventia pentru sezonul rece, e bine pentru ca ea se duce la plata gazului, dar va fi foarte greu in a plati si celelalte utilitati: curent electric, apa, carburant pentru sectorul de transport si chletuielile cu salariile.

**Domnul Zanet Gica**, administrator public, intreaba pe dl. director al RAGCL: Daca se aproba banii, unde se duc acestia – la gaz sau pe titluri executorii?

**Domnul Nedelcu Gelu-Costel**, directorul general al RAGCL Pascani, precizeaza ca in acest moment toate conturile sunt blocate.

*Se vorbeste concomitent.*

**Domnul Nedelcu Gelu-Costel**, directorul general al RAGCL Pascani, precizeaza ca in acest moment toate conturile sunt blocate. Banii care vin de la institutiile publice se duc pe titlurile executorii. Salariile se platesc acum cu cash. Daca ar fi sa primesca bani de undeva se vor stinge titlurile executorii.

**Domnul Pantazi Dumitru**, primarul municipiului Pascani, mentioneaza ca va fi imposibil de deblocat conturile si argumenteaza si de ce. Intreaba de unde se ia din buget suma de 2, 4 milioane lei. Precizeaza ca regia are datorii la ANAF de 360 miliarde vechi. Daca se face un efort acum, nu inseamna ca s-a rezolvat problema regiei.

**Domnul Pintilie Marius-Nicolae**, consilier local, intreaba care e solutia. Subventia de 400.000 lei acopera datoriile de 360 miliarde vechi ale RAGCL?

**Domnul Pantazi Dumitru**, primarul municipiului Pascani, mentioneaza ca subventia ce va fi acordata se va duce direct la plata gazului, ca regia sa poata functiona.

**Domnul Pintilie Marius-Nicolae**, consilier local, intreaba cat va functiona asa.

**Domnul Pantazi Dumitru**, primarul municipiului Pascani, mentioneaza ca va trece iarna.

**Domnul Nedelcu Gelu-Costel**, directorul general al RAGCL Pascani, precizeaza ca cei 400.000 lei reprezentand subventie in avans vor fi virati furnizorului de gaz, pentru a nu-l intrerupe, dar luna urmatoare nu o sa mai primeasca subventie si va fi greu. Solutia cu cei aproape 2 milioane de lei e pe durata medie de 3-4 luni. Banii nu vor fi virati astazi. Urgenta e sa se deblocheze situatia la gaz. S-au luat masuri de diminuare a pierderilor, s-au intentat doua procese ANAF, s-au diminuat cheltuielile, s-a identificat aceasta cauza a pierderilor, dar situatia e foarte grea.

**Domnul Pantazi Dumitru**, primarul municipiului Pascani, mentioneaza ca si situatia bugetului local nu este usoara in conditiile in care sunt popriri ca urmare a unor titluri executorii din perioada 2009, 2010, in suma de 1,4 milioane lei.

**Domnul Olariu Costel-Sorin**, consilier local, precizeaza ca nu intelege de ce nu se ia in calcul si insolventa regiei, existand si unele avantaje, dispar penalitatile si popririle.

**Domnul Haldan Vasile**, presedinte de sedinta, precizeaza ca e nevoie sa se revina la proiectul de hotarare aflat pe ordinea de zi. Pretul de 322 lei/gigacalorie era acoperitor avand in vedere ca anul 2011 a fost incheiat cu un profit de 13,4 miliarde lei vechi.

**Domnul Nedelcu Gelu-Costel**, directorul general al RAGCL Pascani, precizeaza ca anul 2011 este anul care sare din trend. Au venit bani de la bugetul de stat, cca 4 milioane de lei, reprezentand subventie neachitata, contabilizati ca venituri si in anul respectiv s-a inregistrat profit. Neprimind subventia la timp in anii 2008, 2009, 2010, etc, regia s-a incarcat cu TVA. Banii cand au venit s-au dus la ANAF, deci nu au ajutat foarte mult. Nu vrea sa se spuna ca in acel an s-a intamplat ceva miraculos. Precizeaza ca in anul 2014, pierderea a fost de 2,5 milioane lei suportata de regie, iar in anul 2015 a fost redusa cu 1 milion de lei. Cert este ca la inceputul sezonului rece se afla in aceasta situatie.

**Domnul Haldan Vasile**, presedinte de sedinta, intreaba in ce fel si-au asumat pierderile, in conditiile in care in fiecare an s-a venit cu un buget in ConsiliulLocal, buget considerat acoperitor. Mentioneaza ca nu cei 5% sunt cauza rezultatelor regiei. Intreaba de ce nu se aminteste nimic de cele 50 de miliarde de incasat de la populatie, care reprezinta o sursa de bani pentru care trebuie demersuri urgente sau solutii de gasit.

**Domnul Nedelcu Gelu-Costel**, directorul general al RAGCL Pascani, precizeaza ca este o urgenta majora recuperarea debitelor, dar din cele 5 milioane de lei, cca 1,5 milioane sunt prescrise. Prescrierea e constatata de instanta de judecata. In ceea ce priveste bugetul sunt pierderi financiare care-l afecteaza. Daca ar fi scoase aceste pierderi in afara bilantului, bugetul ar fi echilibrat.

**Domnul Pintilie Marius-Nicolae**, consilier local, intreaba pe directorul RAGCL Pascani daca sustine acest proiect de hotarare cu amendamentul propus initiat de consilierii PNL.

**Domnul Nedelcu Gelu-Costel**, directorul general al RAGCL Pascani, precizeaza ca da, este o cauza a pierderilor identificata de ei, cei de la regie, care au adus-o in situatia in care se afla acum.

*Se vorbeste concomitent.*

**Domnul Riznic Andrei-Marius**, consilier local, precizeaza ca e la primul mandat in consiliul local, iar situatia de la RAGCL se datoreaza politicului, dar e de preferat sa se ia taurul de coarne, fiindca sunt 8-9000 de oameni care depind de acest serviciu si unitati de invatamant. Afirmatia domnului director in comisia economica ca in 2 saptamani s-ar putea opri gazul i-a dat fiori. Tot timpul se discuta de RAGCL numai toamna. Domnii de la RAGCL au depus documentatia in martie si se discuta abia in octombrie. Nu este normal.

**Domnul Pantazi Dumitru**, primarul municipiului Pascani, intreaba daca are sursa de finantare.

**Domnul Riznic Andrei-Marius**, consilier local, precizeaza ca exista vreo 8 milioane disponibili pe investitii si 4 milioane disponibili pe functionare.

**Domnul Pantazi Dumitru**, primarul municipiului Pascani, intreaba de unde se iau banii.

**Domnul Riznic Andrei-Marius**, consilier local, precizeaza ca banii se vor lua de la investitii. Se renunta anul acesta la o investitie, care se va face la anul. Se dau banii si se salveaza regia, avand in vedere situatia delicata a acesteia.

**Domnul Nedelcu Gelu-Costel**, directorul general al RAGCL Pascani, precizeaza ca daca se gasesc cumva acesti bani, sa se aiba in vedere si mecanismul prin care vor fi virati acesti bani. Pentru infuzie de bani la regie trebuie gasita o cale legala. De aceea s-a insistat pe OG nr. 36/2006, care prevede un astfel de mecanism.

**Doamna Labontu Angelica**, director economic al Primariei municipiului Pascani, precizeaza ca acel mecanism e precizat de Consiliul Concurentei si regulamentele europene. Orice suma care nu are acoperire in productie si vine de la autoritatea publica locala se supune schemei ajutorului de stat. Se mai pot acorda sume de la bugetul de stat, urmand aceeasi procedura, daca regia se afla intr-un proces de reorganizare.

**Domnul Pintilie Marius-Nicolae**, consilier local, intreaba daca din 2008 pana acum, diminuand pretul de productie, nu se face referire tot la productie.

**Doamna Labontu Angelica**, director economic al Primariei municipiului Pascani, precizeaza ca a trebuit sa se dea sume de la bugetul de stat care coroborate cu cele de la bugetul local sa nu depasesca nivelul subventiei, sa nu existe o supracompensare. In fiecare iara s-a modificat pretul de facurare la populatie.

**Domnul Pintilie Marius-Nicolae**, consilier local, admite ca e o solutie pentru cateva luni, dar nu rezolva problema in ansamblu. Trebuie facut altceva.

**Domnul Ursu Dumitru-Leonard**, consilier local, precizeaza ca singura solutie e insolventa, numai ca intra pe legea noua care nu-i atat de favorabila.

**Domnul Haldan Vasile**, presedinte de sedinta, intreaba daca mai sunt interventii. Intreaba cum sa sune amendamentul.

**Domnul Conache Eduard-Catalin**, consilier local, precizeaza ca inainte de “in suma de 1.994.708 lei” sa apara: “ ca urmare a diminuarii pretului de productie a agentului termic conform Hotararii Consiliului Local nr. 4 din 27.01.2012.”

**Domnul Haldan Vasile**, presedinte de sedinta, supune la vot proiectul de hotarare cu amendamentul prezentat.

 **Doamna Nedelcu Gabriela**, viceprimarul municipiului Pascani, anunta ca nu voteaza.

**Pentru = 9**

**Impotriva = -**

**Abtineri = 9**

*Doamna Nedelcu Gabriela nu voteaza.*

**Domnul Haldan Vasile**, presedinte de sedinta, precizeaza ca proiectul de hotarare nu a fost adoptat si propune trecerea la urmatorul punct de pe ordinea de zi:

**2. PROIECT DE HOTARARE privind constituirea comisiilor de analiza a activitatii regiilor si societatilor comerciale la care Consiliul Local al Municipiului Pascani este unic actionar**

 *Initiatorii proiectului de hotarare – Grupul consilierilor PNL(8 consilieri)*

**Domnul Haldan Vasile,** presedinte de sedinta, solicita avizul comisiilor de specialitate. Precizeaza ca in comisia economica, proiectul de hotarare a primit aviz favorabil. **Domnul Toma Codrin**, consilier local, precizeaza ca in comisia juridica proiectul de hotarare a primit aviz favorabil.

**Domnul Bodoasca Mihai-Claudiu**, consilier local, precizeaza ca in comisia de urbanism, proiectul de hotarare a primit aviz favorabil.

**Domnul Haldan Vasile,** presedinte de sedinta, precizeaza ca in conformitate cu prevederile Legii nr. 215/2001 si regulamentului Consiliului Local, se pot constitui comisii altele decat cele de specialitate, dar cu tinta precisa si termen precis. Din acest proiect nu prea reiese acest lucru.

**Domnul Bodoasca Mihai-Claudiu,** consilier local, mentioneaza ca fiind consilieri noi, ar vrea sa mearga pe teren, sa vada si sa analizeze activitate acestei regii si a societatilor comerciale la care Consiliul Local e unic actionar.

**Domnul Pintilie Marius-Nicolae**, consilier local, mentioneaza ca se pot face comisii mixte si va exista obligatia prezentarii unor rapoarte privind activitatea acestor comisii. Au fost prezentate rapoarte anuale, bugete, dar sunt multe probleme. Poate ca prin infiintarea acestor comisii se pot anticipa o parte din problemele ce pot aparea.

**Domnul Avramiuc Vasile**, consilier local, precizeaza ca exista comisii de specialitate ale Consiliului Local, de ce ar trebui infiintate alte comisii.

**Domnul Toma Andrei-Codrin**, consilier local, intreaba ce sa se analizeze de catre aceste comisii. Cand nu se vrea sa se faca ceva, se fac comisii de analiza.

*Se vorbeste concomitent.*

**Domnul Haldan Vasile,** presedinte de sedinta, precizeaza ca nu vrea sa faca parte din aceste comisii.

**Domnul Pintilie Marius-Nicolae**, consilier local, propune membrii in comisii pe urmatorii consilieri PNL:

1. Comisia de analiza a activitatii RAGCL Pascani:

Pintilie Marius-Nicolae

Spiridon Mihaela-Iulia

 2. Comisia de analiza a activitatii SC Prest Serv Apa SA Pascani:

Danu Ion

Olariu Costel-Sorin

3. Comisia de analiza a activitatii SC CLP ECO SALUBRITATE SA Pascani:

Bodoasca Mihai-Claudiu

Conache Eduard-Catalin

Asteapta propunerile PSD.

Au loc schimburi de replici intre consilierul Olariu Costel-Sorin si Toma Andrei-Codrin.

**Doamna Spiridon Mihaela-Iulia**, consilier local, precizeaza ca trebuie pastrata o anumita decenta, fiindca aici se reprezinta interesul public. Ca sa se gaseasca solutii, trebuie sa se stie despre ce este vorba, dar sa se faca intr-un cadru organizat.

 *Se vorbeste concomitent.*

**Domnul Haldan Vasile,** presedinte de sedinta, solicita sa se faca liniste si sa se vorbeasca pe rand.

**Domnul Pintilie Marius-Nicolae**, consilier local, mai propune inca un membru in fiecare comisie:

1. Comisia de analiza a activitatii RAGCL Pascani:

Riznic Andrei-Marius

 2. Comisia de analiza a activitatii SC Prest Serv Apa SA Pascani:

Dandu Alexandru-Ionut

3. Comisia de analiza a activitatii SC CLP ECO SALUBRITATE SA Pascani:

Timofte Maria

precizand ca vor prezenta in Consiliu Local un raport in legatura cu cele constatate.

**Domnul Ursu Dumitru-Leonard**, consilier local, mentioneaza ca aceasta calitate de consilier local e de ajuns pentru a intreba consiliul de administratie si conducerea executiva.

**Domnul Nedelcu Gelu-Costel**, directorul general al RAGCL Pascani, precizeaza ca datele prezentate in raportul administratorilor sunt cat se poate de reale, fiind aprobat de consiliul de administratie si avizat de ministerul de finante prin bilantul contabil. Promite sa invite consilierii la sedintele consiliului de administratie.

**Domnul Riznic Andrei-Marius,** consilier local, precizeaza ca aceste comisii sunt un fel de focus-grup care vor identifica problemele si vor fi supuse atentiei consiliului local.

**Doamna Pertu Liliana**, consilier local, precizeaza ca cei de la RAGCL au avut probleme in 2012 si au elaborat o strategie, care cuprinde mai multe puncte: constructie cogenerator si interconectare inel de recirculare pentru centralele din zona garii, montare de panouri solare pe centralele din zona deal si infiintarea unui serviciu metrologic pentru apometre. Intreaba daca au fost realizate acele puncte ale strategiei.

**Domnul Nacuta Sorin,** director tehnic al RAGCL Pascani, precizeaza ca s-a infiintat un compartiment administrare cladiri si repartitoare, care functioneaza bine, proiectul privind inelul de recirculare este aprobat de Consiliul Local, a fost trimis la ministerul dezvoltarii si zace printr-un sertar la minister din 2012, iar in ceea ce priveste panourile solare, hotararea de consiliu local e aprobata, dar nu s-a semnat scrisoarea de finantare de catre autoritatea locala. S-a intocmit un bilant energetic la RAGCL, prin care se incearca actualizarea pierderilor tehnologice. Va rezulta un bilant optimizat din care rezulta masurile pe care si le propun pentru urmatoarea perioada, daca consilierii mai doresc ca aceasta regie sa mai functioneze. Sunt investitii la Ministerul Dezvoltarii pe programul Termoficare 2016-2020, cu schema de finantare: 80% de la Ministerul dezvoltarii si 20% cu completare de la UAT Municipiul Pascani. S-au discutat aceste masuri inclusive cu dl. primar, si vor ajunge pe masa consilierilor dupa avizul ANRSC. In aceste masuri sunt trecute din nou panourile solare, pentru ca pe perioada de vara, RAGCL plateste mai mult la gaz decat se factureaza la populatie, pentru ca pierderile tehnologice sunt mari deoarece instalatia a fost proiectata pentru un numar mare de clienti. Nu sunt sume mari pentru bugetul local. Sunt propuse mai multe variante, vreo 6, din care se pot alege cele mai potrivite si mai sustenabile. Face o precizare: cheltuielile financiare nu sunt acceptate in pret de ANRSC. Pierderile financiare sunt considerate pierderi reale si pot fi suportate de la bugetul Consiliului Local, dar pana nu le-au cerut. Dl. director a spus ca regia si le-a asumat in sensul ca se incearca recuperarea lor.

**Domnul Haldan Vasile,** presedinte de sedinta, solicita daca mai sunt intrebari. **Doamna Nedelcu Gabriela**, viceprimarul municipiului Pascani, anunta ca nu voteaza.

**Domnul Haldan Vasile,** presedinte de sedinta, supune la vot proiectul de hotarare in forma prezentata:

**Pentru = 10**

**Impotriva = -**

**Abtineri = 8**

*Doamna Nedelcu Gabriela nu voteaza.*

**Doamna Jitaru Irina**, secretarul municipiului Pascani, precizeaza ca cele trei comisii trebuie votate membru cu membru.

**Domnul Haldan Vasile,** presedinte de sedinta, supune la vot componenta comisiilor:

1. Comisia de analiza a activitatii RAGCL Pascani:

- Pintilie Marius-Nicolae

**Pentru = 10**

**Impotriva = -**

**Abtineri = 8**

* Spiridon Mihaela-Iulia

**Pentru = 10**

**Impotriva = -**

**Abtineri = 8**

* Riznic Andrei-Marius

**Pentru = 10**

**Impotriva = -**

**Abtineri = 8**

2. Comisia de analiza a activitatii SC Prest Serv Apa SA Pascani:

- Danu Ion

**Pentru = 10**

**Impotriva = -**

**Abtineri = 8**

* Olariu Costel-Sorin

**Pentru = 10**

**Impotriva = -**

**Abtineri = 8**

* Dandu Alexandru-Ionut

**Pentru = 10**

**Impotriva = -**

**Abtineri = 8**

3. Comisia de analiza a activitatii SC CLP ECO SALUBRITATE SA Pascani:

* Bodoasca Mihai-Claudiu

**Pentru = 10**

**Impotriva = -**

**Abtineri = 8**

* Conache Eduard-Catalin

**Pentru = 10**

**Impotriva = -**

**Abtineri = 8**

* Timofte Maria

**Pentru = 10**

**Impotriva = -**

**Abtineri = 8**

**Domnul Haldan Vasile,** presedinte de sedinta, precizeaza ca proiectul de hotarare a fost adoptat, stabilindu-se si componenta comisiilor. Declara inchise lucrarile sedintei extraordinare ale Consiliului Local al municipiului Pascani din data de 26.09.2016.

**PRESEDINTE DE SEDINTA Contrasemneaza**

**Consilier, HALDAN VASILE SECRETARUL MUNICIPIULUI,**

 **Cons. Jr. JITARU IRINA**